钦定古今图书集成/历象汇编/历法典/第057卷 > 图
## 钦定古今图书集成/历象汇编/历法典/第057卷 > 图

乃得实景用时以上表承日光在下表则成圆形必合一圈

不合更作合者

如甲为下表之心甲乙圈与上孔等光之半径为甲丁取丙丁与甲乙等作丙圈即甲丙与乙丁亦等乙为日周其光至丁甲为日

心，其光至丙。是两表相距若干。因生大甲、丙之光若
干。用三角形法，求甲、丙于两表之距度，得几分，即见
日视角之度分。法表相距之几丈尺与全，若甲丙与
视角之切线。

查八线表取数

刻白尔，用此候得冬至日径，为三十一分半，夏至减
一分有奇，为是三十分，则半度也。《苐谷》之表间一丈
四尺，冬至得三十一分。

较刻《白尔》为少半分。

《系日》视径有大小，则为日之近远。既有近远，安得无
最高、最庳？大不恒在冬至，小不恒在夏至？而有运移，
安得最高、最庳，不有运移？假令不信日有自行，则视
径大小，无义可说。

若无本仪，则于密室中穴墙壁。以版如上表法承日。
别用平表。准下表以受光。诸法同前。作孔或方或撱。
无所不可。

若测月径，光淡难分，则上表之孔特宜加大刻白尔。
所测为月平。〈两留际也〉距地少至二十九分半强，多至三十一分十二秒弱。〈光淡难定故〉极近距地少至三十二
分强，多至三十四分一十八秒弱。

第七法

以远镜求冬夏二至两径之差法木为架，用远镜一
具，入于定管，量取两镜间之度。后镜之后有景圭，欹
置之。管与圭皆因冬夏以为𫖯仰其管，圭之相距则
等。至时从景圭取两视径，以其较较全径，为二至日
径之差。

第八法

测月求附近两恒星，一左一右，与月参直。以月之两
弧当两星，用纪限仪或弧矢仪测其两相距度分，得
径分。

系月高庳有四限：“一在本轮、次轮之两最高为极远；
二在两轮之两最庳为极近；三在本轮之高、次轮之
庳为中远；四在本轮之庳、次轮之高为中近。”各限之
径，而诸家所测多不等。极近，或曰三十三分，或曰三
十四乃至三十五分三十秒；中远、中近，或曰三十一
分，或曰三十二分三十五秒；极远，曰二十九分三十
秒。

问：“古今一月也，古今一仪也。诸名家所测，乃尔参差
何以故？”曰：“其故多矣。或人目有利钝不等，或夜有幽
明不等，或太空氤氲之气有清浊厚薄不等，是皆能
变易，视径为大小。”

其正法以月食为本。

本卷求日月径，多从歌白泥所测，盖取诸天，《验月历》
中，大都宗本其说。

第二题：《日月视径大小》。